Mytilidae

El moxón, morción, moxigón o vexigón, familia Mytilidae, ye un moluscu bivalvu de gran interés económicu y gastronómicu n'Asturies. Como otros bivalvos, son animales filtraores que viven fixaos nel sustratu y roquéu marín.

Dalgún de los sos depredadores naturales son la estrella de mar y dalgunos cascoxos marinos.

Dende hai años, detectárense en dellos ríos de la cuenca mediterranea, la presencia d'una especie foriata denomada moxón cebra (Dresissema polymorpha), que ta colonizando los banzaos a gran velocidá. 

Usos
200px|right|thumb|Moxón cocíu
Na gastronomía de dellos países vémoslu davezu cocíu, nesi intre, les valves ábrense per aciu del calor, dexando allupar el conteníu del moxón. Cuando se sirve, suel dir acompangáu de delles salses (vinagreta, mayonesa), y ye abondo popular na gastronomía del Norte de la Península, sobro too n'Asturies, Les Xornaes Gastronómiques de Tapia de Casariego, au les especialidaes del moxón pasen por ser de les más afamaes del Norte. D'esta miente, tenemos el afamáu moxón en mueyu verde o a la mariñera, magar que tamién suel facese namái al vapor o vafu, acompangáu de llimón, otra mena de preparalu ye'l Tigre nel que se maza la carne pa dempués entemecela con otros ingredientes (ayu, pimienta, esguiles, fariña, pimentón, pan rallao) y salsa bexamel, enllenando dempués la cónxara, pa yá no cabero empanala y freíla.

Envasaos
La normativa de la Comunidá Europea afita tres menes comerciales de moxones envasaos en función de les talles de so carne, y mídila en rellación col númberu de pieces por quilogramu. Esta clasificación ye:
Grande, hasta 110 pieces por kg
Medianu, hasta 140 pieces por kg
Pequeñu, hasta 300 pieces por kg

Pue alminitse una tolerancia nel tamañu grande hasta un 5 por 100 de pieces del tamañu medianu. De la mesma mena, almítese una tolerancia nel tamañu medianu hasta un 10 por 100 de pieces nel tamañu pequeñu.

Xéneros
 Adipicola Dautzenberg, 1927
 Adula H. Adams and A. Adams, 1857 
 Amygdalum Megerle von Muhlfeld, 1811 
 Arcuatula Soot-Ryen, 1955 
 Botula Mörch, 1853 
 Brachidontes Swainson, 1840 
 Crenella T. Brown, 1827 
 Dacrydium Torell, 1859 
 Geukensia Van de Poel, 1959 
 Gregariella di Monterosato, 1884 
 Idasola Iredale, 1939 
 Ischadium Jukes-Browne, 1905 
 Lioberus Dall, 1898 
 Lithophaga Roding, 1798 
 Megacrenella Habe and Ito, 1965 
 Modiolula Sacco, 1898 
 Modiolus Lamarck, 1799 
 Musculus Roding, 1798 
 Mytilus Linnaeus, 1758 
 Perna Philipsson, 1788 
 Rhomboidella Monterosato, 1884 
 Septifer Recluz, 1848 
 Solamen Iredale, 1924 
 Stenolena Dall, Bartsch, and Rehder, 1938 
 Vilasina Bartsch, 1960 

 Referencies 

 Enllaces esternos 

Categoría:Mytilidae